**Den Norske Kirke**

**Askim menighet**

**Kirkegata 31**

**1814 Askim**  **Askim, 31.01.2024**

**Møtebok Askim menighetsråd**

Tid: onsdag 31.01.2024 klokka 1830

Sted: På møterommet i kapellet, Askim

Tilstede: Inger Marie Ask Ellefsen, Annvor Greibesland, Jan Edgar Fredriksen, Arne Lein, Kjell Oddvar Dahl, Niklas Karlsen, Oscar Lied. Kåre Sundbrei (vara)

Fra administrasjonen: daglig leder Gunnlaug Brenne og kirkeverge Anne-Grethe Larsen. Kapellan Preben Hodt også tilstede.

Innledning: Alle MR-medlemmene sa noe om hvorfor de ville være medlem i rådet og sin bakgrunn innenfor menighet/menighetsarbeid.

**Sak 01/24** **Godkjenning av møteinnkallingen**

 Godkjent.

**Sak 02/24 Godkjenning av møtebok fra møte 07.12.2023.**

Godkjent.

**Sak 03/24** **Orienteringssaker**

**Fra soknepresten:**

* Siden sist møte har vi gjennomført det vanlige førjulsprogrammet ifht gudstjenester og samlinger med skoler og barnehager, og i selve julen var det også vanlig opplegg med tre gudstjenester på julaften. Den tidligste gudstjenesten er mest besøkt, ekstra hyggelig var at Askim SingKids var med og sang der. Gudstjenesten kl 16 er minst besøkt, det kan evalueres om vi skal gjøre noen endringer.
* Januar har også vært aktiv; juletrefest på Grøtvedt søn 7.1, neste søndag hadde vi et møtepunkt med søndagsskolen på Frelsesarmeen på Grøtvedt. Vi har hatt fellesmøter som endte med en fin gudstjeneste i kirken søndag den uka.
* Den tilsatte prostipresten starter 12.02, Jon Olav Meling Kvamsøe, heter han. Dato for innsettelsesgudstjeneste kommer snart.
* Kort om utvalgene som er nå i menigheten: det er et misjonsutvalg og et gudstjenesteutvalg. Ingen andre aktive utvalg pt.

**Fra daglig leder:**

* Bispevisitasen i Askim menighet er flyttet til våren 2025, og vi får nærmere beskjed om tidspunkt senere.
* Evaluering av G2: Prosten ønsker at vi på neste møte i MR behandler evaluering av kveldsgudstjenesteprosjektet G2. Dette for å kunne planlegge høsten og for at fellesrådet kan vurdere stillingsressurs på prosjektet. Biskopen skal ha en evaluering ved utgangen av 2024, så den kan vi ta senere. Evalueringen tas som sak i neste MR-møte. Preben ga en kort muntlig orientering, og lager et dokument som saksfremlegg til neste møte i menighetsrådet.
* Orientering om ansatteressurser i menigheten: **Trosopplæring:** Trosopplærer Anne Line Tjernæs 100% stilling. Tilsvarende 20% stilling som dirigent i Askim SingKids er Katharina Kochum. 100% stilling med ansvar for ungdomsområdet har Laurel Lied, som kommer tilbake fra permisjon fra 11.03.24. I TOL er det for tiden 40% vakant stillingsressurs. **Musikk:** 100% stilling som kantor har Stamen Stantchev. Vikarer leies inn ved ferie og fridager. **Diakoni:** 100% stilling som diakon har Solfrid Habte-Sønsteby. 80% stilling som diakonal medarbeider har Kari-Mette Wengen – hun jobber mest med Kirkekroa der hun er daglig leder. **Kirketjener:** 80% stilling som hovedsakelig arbeider med innetjenester har David Tangen hatt, slutter 1.3.24. Fra 1.4.24 kommer Connie Maier inn i stillingen som kirketjener. Kirkegårdsarbeidere: Gisle Gudim 100% stilling med funksjon som arbeidsleder også, Lars Martin Antonsen 100% stilling. I tillegg benyttes en del faste vikarer både ute og inne. Kirketjener-og kirkegårdsarbeiderressurs ses som et hele i fellesrådsområdet, og de ansatte fyller inn for hverandre ved behov. **Daglig leder:** Gunnlaug Brenne med 30% av hennes stilling, resten av hennes stilling er HR-leder og stedfortreder for kirkevergen. Bispedømmet har 2,5 stillinger i Askim sokn; sokneprest Oscar Lied, kapellan Preben Hodt, begge i fulle stillinger, samt prostiprest som skal benytte 50% av sin stilling i Askim. (Deles med Spydeberg.)
* Kort orientering om situasjonen på Kirkekroa, som vi har valgt å stenge i to uker, frem til 07.02, pga noen hendelser den siste tiden med en besøkende som har utvist truende adferd. Det er utferdiget et besøksforbud som skal overleveres vedkommende via politiet. Dgl leder menighet og dgl leder Kirkekroa har jobbet sammen og har laget nye skriftlige regler/rutiner for hvordan ansatte og frivillige skal håndtere lignende situasjoner, samt at det er laget en skriftlig info om hvilket miljø vi ønsker å ha og hvordan vi skal oppføre oss sammen på Kroa.

**Fra leder i rådet:**

*Forslag til vedtak:*

Tas til orientering.

**Sak 04/24 Oppfølging av Grøtvedt menighetssenter**

Det er behov for å iverksette flere tiltak for oppfølgingen av Grøtvedt menighetssenter:

* Brannvernopplegg: daglig leder har igangsatt og følger opp dette med leverandør til det er på plass med dokumentasjon og evnt tekniske installasjoner som må på plass for å bli godkjent i brannsyn. Brannsyn er meldt den 20.02.24. Daglig leder ber om godkjenning for å hyre inn Brannservice Øst til å få på plass et fullverdig brannvernopplegg, samt å hyre firmaet inn til å være brannvernleder for bygget. Kostnad ikke kjent enda, men rådet skal bli opplyst om dette når vi har fått tilbudet.
* Fullverdiforsikring av bygningen hos KNIF Trygghet er ivaretatt. Årlig kostnad kr. 20.000,-
* Huskomite/frivillige som kan følge opp huset med for eksempel: vaskedugnad 2x årlig, vinduspuss, oppsyn med og oppfølging av lydanlegget, generelt ha tilsyn med huset ukentlig og sjekke at alt er i orden, spesielt før ekstern utleie. Huskomiteen kan få i oppgave å informere/drøfte med MR når det er behov for evnt utbedringer på huset. Mysen menighetshus har et veldig godt opplegg med frivillige vaktmestere osv. Dra på ekskursjon til Mysen/ta et møte med dem for å få tips og ideer til hvordan det kan gjøres?
* Ansatte har revidert instruksen ved utleie, se vedlegg.
* Til orientering: Bestilling av utleie og fakturering av utleie skjer fra kontoret. Inntil videre er Bjørn Thore Engerbråten leid inn på timebasis til å forestå tilsyn med huset. Han sjekker tilstanden før utleie og vasker over hvis behov, måker snø, og gir beskjed til daglig leder dersom noe må utbedres. Han ønsker å ikke lenger ha denne tjenesten etter påske.
* Det er tre langsiktige (årlig utleieavtaler) på Grøtvedt: Veterankorpset, koret KNIRK og Eritreisk ortodoks menighet. (Se budsjettforslaget) Underetasjen leies av Læringsverkstedet Solkollen Askim, bhg. Avtalen med Læringsverkstedet gjelder for fem år fra 2023. Nye forespørsler om jevnlig/årlig leie tas opp med menighetsrådet.

*Forslag til vedtak:*

* Daglig leder sørger for at brannvernopplegg kommer på plass og kan inngå avtale med leverandører på MRs vegne.
* 2 personer fra MR jobber med å rekruttere personer til en Huskomite for Grøtvedt menighetssenter. Dgl leder lager en oversikt over leietagere og aktivitet på Grøtvedt. Det lages et mandat for Huskomiteen.
* Ny instruks ved utleie vedtas etter evnt tillegg/endringer gjort i møtet.
* Priser ved utleie vedtas i budsjett 2024. Til orientering: Leieavtalen med Læringsverkstedet regulerer leiepris for bhgdelen av huset, ved årlig indeksregulering. Leie i 2023 var kr. 260.040,- Konsumprisindeks pr. des 2023 ser ut til å være 4,8%. Pris til andre faste leietakere er beskrevet i budsjettdokument 2024.

*Saken utsatt til neste møte..*

**Sak 05/24 Møtegodtgjøring for medlemmer i menighetsrådet**

Tidligere har det ikke vært møtegodtgjøring til medlemmer i menighetsrådet. Om det skal være godtgjøring, og i så fall størrelsen på godtgjøringen, bør vurderes ved starten av hver menighetsrådsperiode.

De andre menighetsrådene i IØ har ikke alle behandlet spørsmålet om møtegodtgjøring denne perioden enda. De opplysningene jeg har foreløpig er at i hvert fall Trøgstad og Eidsberg ikke har møtegodtgjøring til menighetsrådsmedlemmene.

Fellesrådet har vedtatt følgende møtegodtgjøring for sine møter: Medlemmene får møtegodtgjøring på linje med utvalgsmedlemmer i kommunen, denne er på ca kr 3.000,- for hvert møte. Leder får en godtgjørelse på ca kr. 50.000,- årlig, men ingen møtegodtgjøring.

I budsjettet for Askim menighet 2024 er det mulighet for å legge inn en møtegodtgjøring. Det er totalt kr. 81.000,- til disposisjon, men daglig leder anbefaler å ikke bruke hele beløpet til møtegodtgjøring.

*Forslag til vedtak:*

Alternativ 1: Medlemmene i rådet får kr. 1000,- for hvert rådsmøte man deltar på.

Leder i rådet mottar en godtgjørelse på kr. 15.000,- årlig, og får ikke møtegodtgjørelse.

Årlig total kostnad kr. 55.000,-

Alternativ 2: Medlemmene i rådet får kr. 500,- for hvert rådsmøte man deltar på. Leder i rådet mottar en godtgjørelse på kr. 10.000,- årlig, og får ikke møtegodtgjørelse.

Årlig total kostnad kr. 30.000,-

Alternativ 3: Det vedtas å ikke ha møtegodtgjørelse for møter i menighetsrådet.

Alternativ 4: Det vedtas å ikke ha møtegodtgjørelse for møter i menighetsrådet. Leder i rådet mottar en årlig godtgjørelse på kr. 5.000,-

*Saken utsatt til neste møte.*

**Sak 06/24 Budsjett 2024 Askim sokn**

Vedlagt er forslag til budsjett 2024 med hovedtall. Et mer detaljert budsjett vil bli utarbeidet når regnskap for 2023 er klart, samt at daglig leder kan ta ibruk regnskapssystemet til budsjettering.

Foreløpig er ikke møtegodtgjøring til medlemmene tatt med i budsjettet.

*Vedtak:*

Budsjett 2024 Askim sokn vedtas slik det foreligger i vedlegg til saken.

**Sak 07/24 Bakgrunn og orientering kontorplasser for ansatte i fellesrådet**

Vedlagt er et saksfremlegg som gir den historiske bakgrunnen tilbake til fellesnemdas behandling av saken og frem til nå.

Vedlagt er også fellesrådets saksfremlegg og vedtak i evalueringssaken fra 2022 og utbyggingssaken fra 2023.

*Daglig leders forslag til vedtak:* ***Vedtaket falt i prøvevotering med 2 mot 5 stemmer.***

Askim menighetsråd gir sine representanter i den felles komiteen med IØKF fullmakt til å fullføre en avtale med IØKF om hvordan utbyggingen skal foregå, hvem som står ansvarlig osv. Avtalene tas så til menighetsrådet for godkjenning. Forut for avtaleinngåelse foretar Askim menighetsråd for egen regning en juridisk vurdering av eierskapet til huset.

*Menighetsrådet gjorde følgende flertallsvedtak, med 5 stemmer. 2 mente at de hadde stemt for daglig leders forslag i prøvevoteringen.*

Askim menighetsråd gir sine representanter i den felles komiteen med IØKF et oppdrag om å klargjøre eierforholdene til kontorbygget og de juridiske spørsmålene som menighetsrådet har reist i dagens møte, i samarbeid med daglig leder i menigheten. Om nødvendig innhentes en juridisk vurdering for menighetsrådets egen regning.

**Sak 08/24 Strategiprosess for menighetsutvikling Askim**

Kjell Dahl, Arne Lein, Oscar Lied og Gunnlaug Brenne ble i forrige menighetsrådsmøte oppnevnt til arbeidsgruppe for å planlegge hvordan prosessen kunne foregå, og fremmer nå følgende forslag til menighetsrådet:

**Prosessen med strategisk menighetsutvikling i Askim er en prosess i tre trinn:**

1. Åpent møte med bred invitasjon til alle som på en eller annen måte er involvert i menighetsarbeid i Askim i dag. Inviterer også eksterne samarbeidspartnere. Kjell Dahl forestår en prosessuell arbeidsmetode i dette møtet. Arne Lein innleder til teamet med noen tanker rundt «Hva er en menighet?»
2. Møte for menighetsrådet, ansatte, frivillige og evnt andre spesielt inviterte: Formålet er å utarbeide en handlingsplan som skal resultere i disse to produktene: VISJON FOR ASKIM MENIGHET. HANDLINGSPLAN MED MÅLBESKRIVELSE OG KONKRETE TILTAK
3. Menighetsrådet behandler forslag til visjon og handlingsplan.

Vedlagt saken er forslag til invitasjon til det første møtet om strategisk menighetsutvikling i Askim.

*Vedtak:*

Rådet slutter seg til forslaget fra arbeidsgruppen. Dato for den første samlingen blir mandag 11.03.2024 klokka 18 på Grøtvedt.

**Sak 09/24 Årshjul over aktiviteten for rådet i 2024 og årsmelding for 2023**

Vedlagt er årshjul/liste over menighetsrådets møteaktiviteter for 2024.

Merk forslag til dato for årsmøte den 28.04.24.

Årsmelding for 2023 må utarbeides og være klar fire uker før årsmøtet. Daglig leder følger opp å få inn stoff fra ulike personer/grupperinger. Kontoret lager layout og ferdigstiller årsmeldingen. Leder i MR har ansvar for å skrive menighetsrådets egen del i årsmeldingen. Kjell Dahl tar kontakt med tidligere leder Espen Halvorsen og samarbeider med han om menighetsrådets tekst i årsmelding for 2023.

*Vedtak:*

Årshjul 2024 vedtatt slik det foreligger i vedlegg i saken.

**Sak 10/24 Vedtak om offertildeling 2024**

Soknepresten har utarbeidet et forslag til offertildeling, se vedlegg.

*Vedtak:*

Offertildeling gjøres som foreslått i vedlegg i saken, etter at menighetsrådet gjorde følgende endring: En av ofringene til egen virksomhet gis til Norges kristelige student-og skoleungdomslag. Soknepresten innarbeider endringen.

**Sak 11/24 Avtale mellom Askim sokn og IØKF om leie Grøtvedt til TOL**

Vedlagt er forslag til avtale.

*Forslag til vedtak:*

Det inngås leieavtale mellom Askim sokn og IØKF om leie av Grøtvedt til TOL-tiltak som beskrevet i vedlegg i saken.

*Saken utsatt til neste møte.*

**Sak 12/24** **Eventuelt**

Ingen saker til eventuelt.

Kjell Dahl (sign.)  Gunnlaug Brenne

Leder i rådet  daglig leder